b"\n_START_ARTICLE_\nFrans Hedberg\n_START_PARAGRAPH_\nFrans Theodor Hedberg (2. marts 1828 - 8. juni 1908) var en svensk dramatisk forfatter._NEWLINE_Efter at have v\xc3\xa6ret skuespiller nogle \xc3\xa5r ansattes Hedberg 1862 i Stockholm som l\xc3\xa6rer og senere ispekt\xc3\xb8r ved forskellige scener, og fraregnet 1881\xe2\x80\x9483, da han virkede i G\xc3\xb6teborg, arbejdede han der resten af sit lv. Sin forfattervirksomhed begyndte han med bearbejdelse af udenlandske stykker, men allerede fra 1860 stammer hans Kung M\xc3\xa4rta og fra 1865 Br\xc3\xb6lloppet p\xc3\xa5 Ulf\xc3\xa5sa, som h\xc3\xb8rer til de mest kendte; det sidste blev med stort bifald blev opf\xc3\xb8rt p\xc3\xa5 det kongelige Teater i K\xc3\xb8benhavn. Af hans senere arbejder er Majorens d\xc3\xb6ttrar (1871), Rospigarne (1884), Familjens f\xc3\xa4stman (1893) nok dem, der har n\xc3\xa5et de fleste sceneudf\xc3\xb8relser. Lejlighedsdigte udgav han i 2 bind Dikter (1866), der fulgtes af et Eftersk\xc3\xb6rd (1892), og som prosaforfatter optr\xc3\xa5dte Hedberg blandt andet i Stockholmslif och Sk\xc3\xa4rg\xc3\xa5rdsluft (1886\xe2\x80\x9487), Fr\xc3\xa5n Sk\xc3\xa4rg\xc3\xa5rden och fastlandet (1893); men interessantere som prosaist er han dog i sine selvbiografiske Fyra \xc3\xa5r vid landsortsteatern (1857\xe2\x80\x9458) og Levnadsminnen (1908) og de mere litter\xc3\xa6rhistoriske v\xc3\xa6rker Bidrag till sk\xc3\xa5despelarekonstens och dramatikens historia (1890) og Gustaf III's Operahus och dess minnen (1891)."